Požarna varnost je oblika varnosti, ki stremi k zmanjševanju možnosti požara in posledic požara. To je varovanje pred, med in po požaru, saj zajema navodila za ravnanje v vseh omenjenih situacijah. Varovanje pred požarom vključuje organiziranje, načrtovanje, izvajanje, nadzor in financiranje dejavnosti ter ukrepov. Glavni cilj je varstvo ljudi, živali, premoženja in okolja. V vsakem objektu, kjer se nahaja več ljudi, je treba izobesiti požarni red in evakuacijsko pot. Prvi korak je ugotavljanje ocene požarne ogroženosti, ki se določa glede na šest stopenj, pri čemer prva pomeni najmanjšo požarno ogroženost.
Na podlagi stopnje požarne ogroženosti se nato načrtuje in izvaja optimalne ukrepe požarne varnosti. Ključna je namestitev sredstev za gašenje začetnih požarov, s tem namreč preprečimo hujše nezgode. Izdelati je treba požarni red, ki je nujen v vseh poslovnih, industrijskih in stanovanjskih objektih. To je pravzaprav osnovni dokument, ki vsebuje podatke o tem, kdo je odgovoren, kakšni so ukrepi, kdo izvaja nadzor, koliko ljudi je v objektu in podobno. V okviru tega je tudi izobraževanje, ki se izvaja na eno do dve leti. Prav tako je pomemben načrt evakuacije – grafični prikaz objekta, ki prikazuje urejeno evakuacijsko pot.
Preverite tudi: MIZARSTVO: CENIK, TRENDI, IDEJE IN PREVERJENI MIZARJI